பதில்: விண்டோஸ் 10 தேடல் கட்டத்தில் “control panel” என டைப் செய்தாலே போதும். உடனே கிடைக்கும் விடைகளில், முதலாவது விடையில் கிளிக் செய்தால், கண்ட்ரோல் பேனல் திறக்கப்படும். நீங்கள் முழுமையாக விண்டோஸ் 10 பயன்பாட்டினைக் கொண்டிருந்தால், கார்டனா நம் நாட்டில் செயல்பாட்டிற்கு வரும்போது, “Hey, Cortana, open Control Panel,” என்று சொன்னால், கார்டனா உங்களுக்காக, கண்ட்ரோல் பேனலைத் திறந்து கொடுக்கும். அல்லது கண்ட்ரோல் பேனல் மூலமாக என்ன மாற்றம் செய்திட விரும்புகிறீர்களோ, அதனையே டெக்ஸ்ட்டாக டைப் செய்தால் போதும். எடுத்துக் காட்டாக தேதியும் நேரமும் மாற்ற வேண்டும் என முயற்சித்தால், “Change date and time” என்று தேடல் கட்டத்தில் டைப் செய்தால், விண்டோஸ் 10, அதற்கான செட்டிங்ஸ் பக்கத்திற்கு உங்களை அழைத்துச் செல்லும். விண்டோஸ் 10 வேலையை எவ்வளவு எளிதாக மாற்றிவிட்டது பார்த்தீர்களா!